Իսկ ի՞նչ կարելի է ասել «կարդինալ» տիտղոսի մասին։ Կա՞ այդ բառը Աստվածաշնչում։ Ո՛չ։ Նույնիսկ ոչ մի թարգմանության մեջ։ Իրականում, կաթոլիկ եկեղեցին էլ է ընդունում, որ այս տիտղոսը սուրբգրային չէ։ «Նոր կաթոլիկական հանրագիտարանում» բացատրվում է. «Այս բառը ծագում է լատիներեն «cardo» բառից, որը նշանակում է «դռան ծխնի» և համաձայն Հռոմի Յուջին IV պապի խոսքերի՝ «ինչպես որ դուռն է պտտվում ծխնիների շնորհիվ, այդպես էլ կարդինալից է ապահով կախված և հենված Սուրբ առաքելական Մայր աթոռը՝ ամբողջ Եկեղեցու դուռը»»։ Այս հանրագիտարանը նաև տեղեկացնում է, որ «կարդինալները առանձնաշնորհում ունեն. նրանց դիմում են որպես «մեծություն»»։ Ունենալով այս տիտղոսը՝ նրանք կրում են կարմիր թիկնոց և կարմիր գլխարկ։ Իսկ առաքյալները ունեցե՞լ են այդ «առանձնաշնորհումները»։ Աստվածաշունչը պատասխանում է՝ ո՛չ։